Document ID: 32004R0428

Komisjoni määrus (EÜ) nr 428/2004,
4. märts 2004,
millega fikseeritakse teatavate kalandustoodete ülekandeabi ja kindlasummalise toetuse summad kalandusaastaks 2004
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korralduse kohta [1],
võttes arvesse komisjoni 21. detsembri 2000. aasta määrust (EÜ) nr 2814/2000, millega kehtestatakse nõukogu määruse (EÜ) nr 104/2000 üksikasjalikud rakenduseeskirjad teatavate kalandustoodete ülekandetoetuse andmise kohta [2], ja eriti selle artiklit 5,
võttes arvesse komisjoni 14. mai 2001. aasta määrust (EÜ) nr 939/2001, millega sätestatakse nõukogu määruse (EÜ) nr 104/2000 üksikasjalikud rakenduseeskirjad kindlasummalise toetuse andmise kohta teatavatele kalandustoodetele [3], ja eriti selle artiklit 5,
ning arvestades järgmist:
(1) Määrus (EÜ) nr 104/2000 sätestab, et toetust võib anda teatavate kalandustoodete hulgale, mis kõrvaldatakse turult ja mida kas töödeldakse stabiliseerimiseks ja ladustatakse või säilitatakse.
(2) Selle toetuse eesmärk on õhutada tootjate organisatsioone töötlema või säilitama turult kõrvaldatud tooteid, et vältida nende hävitamist.
(3) Toetuse tase ei tohiks olla niisugune, mis häiriks kõnealuste toodete turu tasakaalu või moonutaks konkurentsi.
(4) Toetuse tase ei tohiks ületada stabiliseerimise ja ladustamise jaoks oluliste protsessidega seotud tehnilisi ja rahalisi kulutusi, mis on registreeritud ühenduses kõnealusele aastale eelnenud kalandusaastal.
(5) Käesoleva määrusega ettenähtud meetmed on kooskõlas kalandustooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 104/2000 artiklis 23 viidatud ülekandeabi ja selle määruse artikli 24 lõikes 4 viidatud kindlasummalise toetuse summad kalandusaastaks 2004 on sätestatud käesoleva määruse lisas.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. märts 2004

Labels: 5
6